Ġermaniż ta' 60 sena jinsab fil-periklu tal-mewt wara li weġġa' f'inċident fuq il-baħar f'San Pawl il-Baħar. L-inċident seħħ għall-ħabta tas-06:45 tas-Sibt filgħaxija. Il-Pulizija ġiet informata mill-awtoritajiet tas-saħħa dwar l-inċident, bil-Pulizija tad-Distrett marret immedjatament fuq il-post. Minn stħarriġ preliminari illi sar irriżulta li r-raġel weġġa' waqt li kien fuq dik li hi magħrufa bħala sofa boat ride. Aktar tard, huwa ġie ċċertifikat li qiegħed isofri minn ġrieħi serji. Il-Maġistrat tal-Għassa Natasha Galea Sciberras ġiet infurmata bil-każ u ħatret inkjesta. Il-Pulizija għaddejja bl-investigazzjonijiet fuq il-każ.